laion/Wikipedia-Exotic huggingface dataset:
ই. কে. আবুবকর মুসলিয়ার

ই. কে. আবুবকর মুসলিয়ার একজন শাফেঈ আলিম ও কেরালা, ভারতের একজন সামাজিক নেতা ছিলেন। তার অনুসারীরা তাকে শামসুল উলামা বা আলিমদের মাঝে সূর্য ডাকতেন। তিনি ১৯৫৭-১৯৯৬ সালে অল কেরালা জমিয়তুল উলামা-এর সাধারণ সেক্রেটারি হিসেবে নিযুক্ত ছিলেন। তিনি ১৯১৪ সালে কোযিকোডে, পারামবিলকাডাভুতে জন্মগ্রহণ করেন। কেরালার আলিমদের কাছ থেকে প্রাথমিক শিক্ষার পর তিনি 'আল বাকিয়াতুস সালিহিন কলেজে' উচ্চ শিক্ষায় ভর্তি হন। পরবর্তীতে তিনি জামিয়া নুরিয়া আরবি কলেজে অধ্যক্ষ হিসেবে নিযুক্ত হন। ১৯৯৬ সালের ১৯ আগস্ট তিনি মৃত্যুবরণ করেন। Miller, Roland E. (২০১৫)। Mappila Muslim Culture। SUNY Press। পৃষ্ঠা 101–103। আইএসবিএন 978-1-4384-5601-0।  Vazhakkad, Salih (২৩ ফেব্রুয়ারি ২০১৭)। "Kanniyath Ahmad Musliyar and Shamsul Ulama E. K. Aboobacker Musliyar"। Suprabhaatham। সংগ্রহের তারিখ ৬ ফেব্রুয়ারি ২০২১।
হরিণটানা থানা

হরিনটানা থানা বাংলাদেশের খুলনা মেট্রোপলিটন পুলিশের অধীনস্থ একটি মেট্রোপলিটন থানা। "upazila List"। Bangladesh National Portal।  "List of Upazila Nirbahi Officers"। Ministry of Public Administration। ১৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৯।
বাঘবন্দী

বাঘবন্দী হল ভারতের নিম্নবঙ্গ থেকে আসা দুই খেলোয়াড়ের বিমূর্ত কৌশলের একটি বোর্ড গেম। এটি একটি শিকারের খেলা। এটি একটি অ্যালকার্ক বোর্ড ব্যবহার করে খেলা হয় এবং তাই বাঘবন্দী বিশেষত একটি বাঘ শিকারের খেলা (বা বাঘের খেলা)। খেলাটিতে বাঘদ্বয় যতগুলি সম্ভব ছাগলকে ধরার চেষ্টা করে। ছাগলেরা বাঘদুটিকে ঘিরে ফাঁদে ফেলার চেষ্টা করে। এই খেলাটির একটি অন্যরকম বৈশিষ্ট্যটি হল খেলাটির শুরুতে ছাগলগুলি বোর্ডের চারটি বিন্দুতে স্থাপিত হয়। এই বৈশিষ্ট্যটি ব্যবহার করে এমন একমাত্র শিকারের খেলা হচ্ছে শের-বকর, যা বাঘবন্দীর সাথে ঘনিষ্ঠভাবে সম্পর্কিত। ছাগলগুলি দুটি বাঘকে ঘিরে এবং গতিহীন করে রাখতে পারলে জয়ী হয়। বাঘগুলি যদি যথেষ্ট সংখ্যক ছাগলকে ধরে ফেলে, যাতে ছাগলগুলি বাঘেদের গতিহীন করতে না পারে, তাহলে বাঘেরা বিজয়ী হয়। খেলার বোর্ডটি একটি আলকার্ক বোর্ড। ২টি কালো রঙের টুকরা দুটি বাঘকে উপস্থাপন করে। ২০ টি ছাগলকে ২০ টি সাদা টুকরা হিসাবে উপস্থাপন করা হয়। ১. খেলোয়াড়েরা সিদ্ধান্ত নেয় কে কোন প্রাণী নিয়ে খেলবে। ২. শুরুতে, ২ টি বাঘকে মাঝের স্তম্ভে স্থাপন করা হয়। বিশেষত, একটি বাঘ মাঝের স্তম্ভের শীর্ষ থেকে দ্বিতীয় বিন্দুতে স্থাপন করা হয়, এবং অন্য বাঘটি চতুর্থ বিন্দুতে স্থাপন করা হয়। ছাগলগুলি দ্বিতীয় সর্বাধিক বাম স্তম্ভ এবং দ্বিতীয় সর্বাধিক ডান স্তম্ভে রাখা হয়। ছাগলগুলি নির্দিষ্ট করে উপরে থেকে প্রতিটি স্তম্ভের প্রথম বিন্দুতে এবং তৃতীয় বিন্দুতে স্থাপন করা হয়। অতএব, বোর্ডে যে চারটি বিন্দু রয়েছে তাতে শুরুতে সমস্ত ২০ টি ছাগল রাখা হয়, অতএব চারটি বিন্দুর প্রতিটিতে ৫ টি করে ছাগল রাখা হয়। ৩. খেলোয়াড়েরা পুরো খেলা জুড়ে তাদের পালা বদল করে। কেবলমাত্র এক টুকরা প্রতি বার সরানোর জন্য ব্যবহৃত হতে পারে। ছাগল প্রথমে শুরু করে। ৪. ছাগল নেয়া খেলোয়াড় একটি স্তূপের শীর্ষের ছাগলটি নিতে পারে এবং বোর্ডের নকশা অনুসরণ করে কোনও শূন্য সংলগ্ন বিন্দুতে এটি স্থাপন করতে পারে। অথবা ছাগল নেয়া খেলোয়াড় বোর্ডের যে কোনও একটি ছাগল নিতে পারে এবং বোর্ডের নকশা অনুসরণ করে কোনও ফাঁকা সংলগ্ন বিন্দুর মধ্যে একটি স্থানে এটিকে স্থানান্তর করতে পারে। একটি ছাগল স্তূপ বা একক ছাগলের টুকরার উপরে স্তূপ হয়ে যেতে পারে না। (একইভাবে, বাঘটিকে বোর্ডের নিদর্শন অনুসরণ করে একটি ফাঁকা সংলগ্ন বিন্দুতে একটি স্থান সরিয়ে নেওয়া যেতে পারে) ৫. বাঘ ছোট লাফ দিয়ে ছাগল ধরতে পারে। বাঘটি পাশের ছাগলের উপরে ঝাঁপিয়ে পড়ে এবং অবিলম্বে একটি শূন্য স্থানে অবতরণ করে। লাফটি অবশ্যই একটি সরলরেখায় থাকতে হবে এবং বোর্ডের নকশাটি অনুসরণ করবে। একটি বাঘ ছাগলের স্তূপের উপরেও লাফিয়ে উঠতে পারে তবে কেবল স্তূপের শীর্ষতম ছাগলটি ধরে ও অন্যদিকে একটি শূন্য স্থানে অবতরণ করে। আবার, লাফটি অবশ্যই একটি সরলরেখায় থাকতে হবে এবং বোর্ডের নকশাটি অনুসরণ করবে। প্রতিপালায় মাত্র একটি শিকার অনুমোদিত, তবে, অন্য উৎস বলে যে একাধিক শিকার অনুমোদিত। যদি একাধিক শিকার ধরার অনুমতি দেওয়া হয়, তবে বাঘটি তার সমস্ত ছাগলগুলি এক বারে ধরার জন্য একই স্তূপের সামনে-পিছনে লাফ দিতে পারে না। শিকার ধরা বাধ্যতামূলক নয়। ৬. ছাগল শিকার করতে পারে না। বাঘ-চাল শের-বকর মেইন তপল ইম্পট বাঘা-চাল আদু পুলি আতম রিমাউ রিমাউ-রিমাউ আদুগো কোমিকান বুগা-শ্যাডারা কুংসার মেখা-পুলি http://www.two-paths.com/bg/asiantiger.htm http://homepages.di.fc.ul.pt/~jpn/gv/baghbandi.htm http://members.fortunecity.es/negoziazion/casos/bagh.gif[স্থায়ীভাবে অকার্যকর সংযোগ] https://sourceforge.net/projects/bagh-bandi Download From Google Play
মরিশাস জাতীয় ফুটবল দল

মরিশাস জাতীয় ফুটবল দল (ফরাসি: Équipe de Maurice de football) হচ্ছে আন্তর্জাতিক ফুটবলে মরিশাসের প্রতিনিধিত্বকারী পুরুষদের জাতীয় দল, যার সকল কার্যক্রম মরিশাসের ফুটবলের সর্বোচ্চ নিয়ন্ত্রক সংস্থা মরিশাস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৭ সালে, মরিশাস প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মরিশাস রেউনিওঁকে ১–০ গোলের ব্যবধানে পরাজিত করেছে। ৬,৫০০ ধারণক্ষমতাবিশিষ্ট পঞ্চম জর্জ স্টেডিয়ামে লেস দোদোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মরিশাসের প্লেন উইলেমজে অবস্থিত। বর্তমানে এই দলের ম্যানেজারের দায়িত্ব পালন করছেন বুয়ালেম মঁকুর এবং অধিনায়কের দায়িত্ব পালন করছেন ক্রেতেই-লুসিতানোসের মধ্যমাঠের খেলোয়াড় কেভিন ব্রু। মরিশাস এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মরিশাস এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে। অ্যান্ডি সোফি, জিমি কুঁদাসামি, লেভিন জঁ-লুই, আদ্রিয়েঁ ফ্রঁসোয়া এবং জনাথন ব্রুর মতো খেলোয়াড়গণ মরিশাসের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে মরিশাস তাদের ইতিহাসে সর্বোচ্চ অবস্থান (১১২তম) অর্জন করে এবং ২০১২ সালের নভেম্বর মাসে প্রকাশিত র‌্যাঙ্কিংয়ে তারা ২০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মরিশাসের সর্বোচ্চ অবস্থান হচ্ছে ৪৬তম (যা তারা ১৯৬৮ সালে অর্জন করেছিল) এবং সর্বনিম্ন অবস্থান হচ্ছে ১৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি) ফিফা-এ মরিশাস জাতীয় ফুটবল দল ওয়েব্যাক মেশিনে আর্কাইভকৃত ৬ ডিসেম্বর ২০১৮ তারিখে (ইংরেজি) ক্যাফ-এ মরিশাস জাতীয় ফুটবল দল (ইংরেজি)
আখাউড়া–আগরতলা রেলপথ

আখাউড়া–আগরতলা রেলপথ বাংলাদেশ ও ভারতের নির্মাণাধীন একটি রেলপথ। ভারতের উত্তর-পূর্বাঞ্চলীয় রাজ্য ত্রিপুরার আগরতলা ও বাংলাদেশের আখাউড়া রেলওয়ে স্টেশনকে সংযুক্ত করার জন্য দুই দেশের সরকার ২১ মে ২০১৩ তারিখে সমঝোতা স্মারক স্বাক্ষর করে। রেলপথের মোট দৈর্ঘ্য হবে ১৫.০৫৪ কিলোমিটার, যার মধ্যে মাত্র ৫ কিলোমিটার ভারতের দিকে বাকী অংশ বাংলাদেশের। ২৯ জুলাই ২০১৮ তারিখে রেলপথ নির্মাণের কাজ শুরু হয়। ২০২০ সালে নির্মাণকাজ শেষ হওয়ার কথা থাকলেও কোভিড-১৯ মহামারীর জন্য তা সম্ভব হয়নি। পরবর্তীতে এর নির্মাণকাজের সময়কাল মে ২০২১-এ পেছানো হয়। এরপর এর লক্ষ্যমাত্রা যথাক্রমে জুন ২০২২ ও জুন ২০২৩-এ নির্ধারিত হয়। ২০২৩ সালের,এপ্রিল অনুযায়ী ৮৮% নির্মাণকাজ শেষ হয় এবং বলা হয় যে সম্পূর্ণ কাজ পরবর্তী ৬ মাসের মধ্যে সমাপ্ত হবে। আখাউড়া রেলওয়ে স্টেশন গঙ্গাসাগর রেলওয়ে স্টেশন নিশ্চিন্তিপুর রেলওয়ে স্টেশন আগরতলা রেলওয়ে স্টেশন "আগরতলা-আখাউড়া রেলপথের কাজ এগোচ্ছে"। Banglanews24.com। ২৭ জানুয়ারি ২০১২। সংগ্রহের তারিখ ৬ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jun 18, TNN /; 2014; Ist, 12:54। "Work on Agartala-Akhaura rail link to commence soon | Guwahati News - Times of India"। The Times of India (ইংরেজি ভাষায়)। সংগ্রহের তারিখ ২০২১-০২-০৬।  প্রতিবেদক, নিজস্ব। "দ্রুত এগোচ্ছে আগরতলা-আখাউড়া রেলপথের কাজ"। Prothomalo। সংগ্রহের তারিখ ২০২১-০২-০৬।  "আখাউড়া-আগরতলা রেলপথ: সময় বাড়ল ২০২১ সালের মে পর্যন্ত"। ডিবিসিনিউজ.টিভি। ৪ অক্টোবর ২০২০। সংগ্রহের তারিখ ২৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "আখাউড়া-আগরতলা রেলপথের অগ্রগতি নিয়ে হতাশ রেলমন্ত্রী"। প্রথম আলো। ৭ এপ্রিল ২০২২। সংগ্রহের তারিখ ২৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হৃদয়, মাসুক (৯ নভেম্বর ২০২২)। "আখাউড়া-আগরতলা রেলপথ: ৪ বছরেও শেষ হয়নি ১৮ মাসের প্রকল্প"। দ্য ডেইলি স্টার। সংগ্রহের তারিখ ২৭ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Deb, Debraj (২৯ মার্চ ২০২৩)। "88% of Agartala-Akhaura international railway connectivity project complete, work to finish in next 5-6 months: Tripura transport minister"। The Indian Express। সংগ্রহের তারিখ ৪ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অর্চনা মহন্ত

অৰ্চনা মহন্ত (১৮ মাৰ্চ, ১৯৪৯ - ২৭ আগস্ট, ২০২০) একজন ভারতীয় একক কণ্ঠশিল্পী। তিনি অসমীয়া ভাষার আধুনিক গান, ভক্তিমূলক গান এবং বিহুগানে কণ্ঠদান করেছেন। বেশ কয়েকটি অসমীয়া চলচ্চিত্রেও তিনি কণ্ঠ দিয়েছিলেন। শাস্ত্ৰীয় সংগীত ও লোকসংগীতের পদ্ধতিগত শিক্ষাগ্ৰহণ করা অৰ্চনা মহন্ত আকাশবাণীর বিশিষ্ট একক গায়িকা ছিলেন। অষ্টম শ্ৰেণীতে পড়ার সময় মাটির স্বৰ্গ নামের একটি চলচ্চিত্রে অভিনয় করার মাধ্যমে তিনি অভিনেত্ৰী হিসাবেও আত্মপ্রকাশ করেছিলেন। তারপর একাধিক নাটকে অভিনয় করেছিলেন। উল্লেখ্য যে অৰ্চনা মহন্ত ও তার স্বামী বিহুসম্ৰাট খগেন মহন্তের জুটি অসমীয়া সংগীতজগতে একটি বহুল সমাদৃত জুটি হিসেবে খ্যাত। তারা একেসঙ্গে মঞ্চপরিবেশনের মাধ্যমে শ্ৰোতা-দৰ্শকের মাঝে জনপ্ৰিয়তা অৰ্জন করেছিলেন। অৰ্চনা মহন্ত ১৯৪৯ সালের ১৮ মাৰ্চে গুয়াহাটির মহেন্দ্ৰ মোহন চৌধুরী হাসপাতালে জন্মগ্ৰহণ করেছিলেন। তার পিতার নাম মাধব দাস এবং মাতার নাম লাবণ্য দাস। প্রকৃত নিবাস বরপেটাতে হলেও সপরিবারে গুয়াহাটিতেই ছিলেন তারা। অৰ্চনা মহন্তর পিতা-মাতাও সংগীতের প্ৰতি অনুরাগী ছিলেন। বিশেষ করে মা লাবণ্য দাসই তার মনে সংগীতের প্ৰতি আকৰ্ষণ জুগিয়ে তুলিছিলেন। ১৯৭৩ সালে বিহু সম্ৰাট বলে পরিচিত খগেন মহন্তের সঙ্গে অৰ্চনা মহন্তের বিবাহ সম্পন্ন হয়। তাদের পুত্ৰ অঙ্গরাগ মহন্তও (পাপন) একজন প্ৰতিষ্ঠিত কণ্ঠশিল্পী। ২০১৪ সালের অৰ্চনা মহন্তের স্বামী খগেন মহন্তের দেহাবসান ঘটে। ২০২০ সালের ২৭ আগস্টে ৭২ বছর বয়সে অৰ্চনা মহন্ত মৃত্যুবরণ করেন। জানা যায় তিনি ডায়াবেটিস, উচ্চ রক্তচাপ এবং পারকিনসন রোগে ভুগছিলেন। "অৰ্চনা মহন্ত আছিল অসমীয়া ছবিৰো নায়িকা"। Asomiya Pratidin (অসমীয়া ভাষায়)। সংগ্রহের তারিখ ২৭ আগস্ট ২০২০।  "Veteran Assamese singer Archana Mahanta passes away"। The Indian Express (ইংরেজি ভাষায়)। সংগ্রহের তারিখ ২৭ আগস্ট ২০২০।  "Veteran Assamese singer Archana Mahanta dies in Guwahati. Assam CM mourns demise"। India Today (ইংরেজি ভাষায়)। সংগ্রহের তারিখ ২৭ আগস্ট ২০২০।  "Papon's mother and noted Assamese singer Archana Mahanta passes away"। Hindustan Times (ইংরেজি ভাষায়)। সংগ্রহের তারিখ ২৭ আগস্ট ২০২০।  "Angaraag 'Papon' Mahanta's mother and noted singer Archana Mahanta passes away"। The Sentinel (ইংরেজি ভাষায়)। সংগ্রহের তারিখ ২৭ আগস্ট ২০২০।  "Archana Mahanta, who took Assamese folk music to new heights, dies at 72"। The Times of India (ইংরেজি ভাষায়)। সংগ্রহের তারিখ ২৮ আগস্ট ২০২০।
দুগদা

দুগদা (ইংরেজি:Dugda) (দেওনগর নামেও পরিচিত), ভারতের ঝাড়খণ্ড রাজ্যের বোকারো জেলার বেরমো মহকুমার চন্দ্রপুরা ব্লক-এর একটি স্থান। এটি চন্দ্রপুরার নিকটে একটি ছোট জনপদ। কয়েকটি ছোট ছোট পাহাড়ের পাদদেশে এর অবস্থান। এই জনপদের বাসিন্দারা মূলত ভারত কোকিং কোল লিমিটেডের (বিসিসিএল) অধীনে দুগদা কয়লা ওয়াশারির কর্মচারী। দুগদা ২৩°৪৫′২১″ উত্তর ৮৬°০৯′১২″ পূর্ব﻿ / ﻿২৩.৭৫৫৮° উত্তর ৮৬.১৫৩৪° পূর্ব﻿ / 23.7558; 86.1534ে অবস্থিত। সমুদ্রপৃষ্ঠ থেকে এর গড় উচ্চতা হল 2২১৮ মিটার (৭১৫ ফুট)। ২০১১ সালের জনগণনা অনুসারে দুগদা অঞ্চলের জনসংখ্যা ছিল ২২,৭৪০ জন। এর মধ্যে ১১,৯১২ জন পুরুষ এবং ১০,৮২৮ জন মহিলা ছিলেন। তফশিলী জাতি ছিল ২,৮২৭ জন এবং তপশিলী উপজাতি সংখ্যা ছিল ১,২৪০ জন। ২০০১ সালের ভারতের জনগণনা অনুসারে দুগদা অঞ্চলের জনসংখ্যা ছিল ১৮,৮৬৪ জন। সমগ্র জনসংখ্যার মধ্যে পুরুষ ৫৪% এবং নারী ৪৬%। দুগদা অঞ্চলের সাক্ষরতার হার ৬৬% ভারতের,জাতীয় সাক্ষরতার গড় হার ৫৯.৫% এর চেয়ে বেশি। এই অঞ্চলের সাক্ষরতার হার পুরুষদের মধ্যে ৭৭%, এবং নারীদের মধ্যে এই হার ৫৪%। এই অঞ্চলের জনসংখ্যার শতকরা ১৪ জনের বয়স ছয় বছরের কম। ২০১১ সালের জনগননা অনুসারে দুগদায় মোট সাক্ষরতার সংখ্যা ছিল ১৫,৭৯৪ , যার মধ্যে ৯,২৩৬ জন পুরুষ এবং ৬,৫৬৮ জন মহিলা ছিলেন। দুগদা শহরটির মাঝখানে একটি ছোট বাজার রয়েছে। এই বাজারটি দুগদা অঞ্চলের চারিদিকে ছড়িয়ে ছিটিয়ে থাকা সাধারণ এবং অন্যান্য মানুষের দৈনন্দিন চাহিদা পূরণ করে। এই জায়গাটিতে সপ্তাহে দুই দিন হাটও বসে। এখানে অনেকগুলি ভাল স্কুল রয়েছে। এইসব স্কুলের শিক্ষার্থীরা দেশের বিভিন্ন নামী প্রতিষ্ঠানে কাজ করছেন। খাণ্ডেশ্বরী মন্দির - এটি দুগদার একটি বিখ্যাত মন্দির। মন্দিরটি পাহাড়ের চূড়ায় অবস্থিত হওয়ায় এই স্থানটি পাহাড়ি মন্দির নামেও পরিচিত। মন্দিরের চারিদিকের দৃশ্য অতি মনোরম। আনেক দর্শনার্থী এই মন্দির দর্শনে আসেন। মিলন কেন্দ্র - এখানে বিভিন্ন সাংস্কৃতিক ও সামাজিক অনুষ্ঠানের হয়। দুগদা বাজার এলাকা খাণ্ডেশ্বরী মন্দির(পাহাড়ী মন্দির) রাবন পোড়া উৎসব, দুগদা Falling Rain Genomics, Inc - Dugda "2011 Census C.D. Block Wise Primary Census Abstract Data(PCA)"। Jharkhand – District-wise CD Blocks। Registrar General and Census Commissioner, India। সংগ্রহের তারিখ ৫ ডিসেম্বর ২০১৫।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  "2011 Census C.D. Block Wise Primary Census Abstract Data(PCA)"। Jharkhand – District-wise CD Blocks। Registrar General and Census Commissioner, India। সংগ্রহের তারিখ ৫ ডিসেম্বর ২০১৫।
অগ্নি সংস্কার

অগ্নি সংস্কার হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬১ সালে শ্রীবিষ্ণু পিকচার প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, ছবি বিশ্বাস, ছায়া দেবী। রাঘবপুর কারখানার চিফ ইঞ্জিনিয়ার ছিলেন রজত চৌধুরী। তিনি মেশিনগুলি ভালভাবে দেখাশোনা করতেন এবং শ্রমিকদের চাহিদা সম্পর্কে সচেতন ছিলেন। কোম্পানি তার কাজে সন্তুষ্ট। কোম্পানি পুরানো ম্যানেজারকে সরিয়ে একজন কম দক্ষতাস সম্পন্ন ধীরেনকে রাখতে চেয়েছিল। শুরু হয় দ্বন্দ্ব। কারখানার মালিকের ছেলে অলোক রজতের ভাল বন্ধু। ধীরেন প্রতিশোধ নিতে প্রস্তুত এবং এর জন্য তিনি সমস্ত যোগাযোগ করেছিলেন। পুরো জিনিসটি নষ্ট করার জন্য তিনি তার স্তরের সর্বোচ্চ চেষ্টা করেছিলেন। ফলস্বরূপ প্রচুর উত্থান-পতন ঘটেছিল এবং শেষ পর্যন্ত সত্যটি ধরা পড়ে। ন্যায়বিচার পেতে রজতকে অনেক ভোগান্তি পোহাতে হয়েছিল এবং প্রিয়জনের কাছ থেকে ভাল সমর্থন পেয়েছিলেন। ফলস্বরূপ তিনি তার সাফল্যের শীর্ষে ছুঁয়েছিলেন। উত্তম কুমার - রজত চৌধূরী সুপ্রিয়া দেবী - সুমিতা দেবী ছবি বিশ্বাস অনিল চট্টোপাধ্যায় - অলোক ছায়া দেবী - বড় মা (অলোক এর মা) নিশিথ মুখার্জি বিকাশ রায় - ধীরেন শিশির মিত্র পাহাড়ী সান্যাল বীরেশ্বর সেন শৈলেন মুখার্জি শিশির বটব্যাল অর্ধেন্দু ভট্টাচার্য শশাঙ্ক সোম পঞ্চু ভট্টাচার্য কমল মিত্র সকল গানের সুরকার হেমন্ত মুখোপাধ্যায়। "Agni Sanskar (1961)"। Indiancine.ma। সংগ্রহের তারিখ ২০২১-০২-০৭।  "Agni Sanskar on Moviebuff.com"। Moviebuff.com। সংগ্রহের তারিখ ২০২১-০২-০৭।  "Agni Sanskar (1961) - Review, Star Cast, News, Photos"। Cinestaan। ২০২০-১১-২৮ তারিখে মূল থেকে আর্কাইভ করা। সংগ্রহের তারিখ ২০২১-০২-০৭।  Flixjini.com। "Agni Sanskar : Where to Stream movie online"। www.flixjini.in (ইংরেজি ভাষায়)। সংগ্রহের তারিখ ২০২১-০২-০৭।  https://www.hungama.com/album/agni-sanskar/1913404/[স্থায়ীভাবে অকার্যকর সংযোগ] ইন্টারনেট মুভি ডেটাবেজে অগ্নি সংস্কার (ইংরেজি)
সৈকত খনিজ বালি আহরণ কেন্দ্র

সৈকত খনিজ বালি আহরণ কেন্দ্র (ইংরেজি: Beach Sand Minerals Exploitation Centre) একটি স্বায়ত্তশাসিত জাতীয় গবেষণা প্রতিষ্ঠান যা বাংলাদেশের বালু ও খনিজ নিয়ে গবেষণা করে এবং বাংলাদেশের কক্সবাজার জেলার কলাতলীতে অবস্থিত। কক্সবাজার জেলার সমুদ্রসৈকত থেকে বালু উত্তোলনের জন্য এটির একটি পরীক্ষামূলক প্রকল্প রয়েছে। ১৯৬১ সালে পাকিস্তান ভূতাত্ত্বিক জরিপ অধিদপ্তর (বর্তমানে বাংলাদেশ ভূতাত্ত্বিক জরিপ অধিদপ্তর) সমুদ্র সৈকতে তেজস্ক্রিয় ও ভারী ধাতু আবিষ্কার করেছিল। পাকিস্তান পারমাণবিক শক্তি কমিশন (বর্তমানে বাংলাদেশ পারমাণবিক শক্তি কমিশন) ১৯৬৭ সালে সমীক্ষা চালিয়েছিল। উপকূলীয় বাংলাদেশের বালুচরগুলোতে যেসব খনিজ পদার্থ পাওয়া যায় সেগুলোকে কাজে লাগানোর জন্য সমুদ্রসৈকত বালি খনিজ শোষণ কেন্দ্র তৈরি করা হয়েছিল। এটি বাংলাদেশ পারমাণবিক শক্তি কমিশনের প্রশাসনের অধীনে রয়েছে। এটি ১৯৮০ সালে সমুদ্রসৈকত বালি শোষণ কেন্দ্র হিসাবে প্রতিষ্ঠিত হয়েছিল। পরে সমুদ্রসৈকত বালি শোষণ কেন্দ্রটির নাম পরিবর্তন করে বীচ স্যান্ড মিনারেলস এক্সপ্লোইটেশন সেন্টার করা হয়েছিল। "Sand mineral resources"। The Daily Star। ১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৮।  "Forty one years of Bangladesh Atomic Energy Commission"। The Daily Star (ইংরেজি ভাষায়)। ১ মার্চ ২০১৪। সংগ্রহের তারিখ ১ জানুয়ারি ২০১৮।  মুনির আহমেদ (২০১২)। "সৈকত বালি আহরণ কেন্দ্র"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Bangladesh Quarterly (ইংরেজি ভাষায়)। Department of Films & Publications, Government of Bangladesh.। ২০০২। পৃষ্ঠা 37–38।
তিমুরিদ রেনেসাঁ

তিমুরিদ রেনেসাঁ নবজাগরণ এশীয় ও ইসলামী ইতিহাসের একটি ঐতিহাসিক সময় ছিল। এটি ইসলামি স্বর্ণযুগ শেষে শুরু হয়েছিল তৈমুরি সাম্রাজ্যতে, আজকের উজবেকিস্তান এবং আফগানিস্তানে। এর সময়কালটি ইতালীয় পুনর্জাগরণের আগে এসেছিল। এই বিস্ময়কর সময় ইসলামিক এবং পার্সিয়া আদর্শ উপর ভিত্তি করে ছিল। এই যুগের উল্লেখযোগ্য ব্যক্তিদের মধ্যে রয়েছে সম্রাট তৈমুর লং, ইবনে খালদুন, শাহ রুখ, উলুগ বেগ এব সুলতান হুসেন বেয়াকারা। এই নবজাগরণ অটোম্যান টার্কি, সাফাভিড ইরান এবং মুঘল ভারতকে প্রভাবিত করেছিল। Ruggiero, Guido (১৫ এপ্রিল ২০০৮)। A Companion to the Worlds of the Renaissance, Guido Ruggiero। আইএসবিএন 9780470751619। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৬।  Subtelny, Maria Eva (নভেম্বর ১৯৮৮)। "Socioeconomic Bases of Cultural Patronage under the Later Timurids"। International Journal of Middle East Studies। 20 (4): 479–505। ডিওআই:10.1017/S0020743800053861। সংগ্রহের তারিখ ৭ নভেম্বর ২০১৬।
আমতলী সরকারি কলেজ

আমতলী সরকারি কলেজ, যা পূর্বে আমতলী ডিগ্রি কলেজ নামে পারিচিত ছিল, বাংলাদেশের বরগুনা জেলার আমতলী উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে। কলেজটি ১৯৬৯ সালে উচ্চ মাধ্যমিক কলেজ হিসেবে প্রতিষ্ঠিত হয়। প্রতিষ্ঠাতা হলেন মোঃ মফিজ উদ্দিন তালুকদার নামের একজন সম্ভ্রান্ত ব্যক্তি। ১৯৭২ সালে বি.এ(পাস) কোর্স ও ২০০২ সালে স্নাতক শ্রেনী খোলা হয়। ১ জুলাই ১৯৬৯ (1969-07-01) তারিখে কলেজটিকে প্রথম এমপিওভুক্ত করা হয়।। ২০১৬ সালে কলেজটিকে জাতীয়করণ করা হয়েছে। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। ২০২১-০১-২৬ তারিখে মূল থেকে আর্কাইভ করা। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
শক্তি নিরাপত্তা তহবিল

শক্তি নিরাপত্তা তহবিল (ইংরেজি: Energy Security Fund) বাংলাদেশ সরকারের একটি তহবিল যা বাংলাদেশে গ্যাস অনুসন্ধান এবং নিষ্কাশন প্রকল্পের তহবিল গঠনের জন্য গঠিত হয়েছিল। এটি কয়েকটি দেশীয় গ্যাস বিলের মাধ্যমে অর্থায়িত হয়। জ্বালানি সুরক্ষা তহবিল বিদ্যুৎ, জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগ দ্বারা ২০১৫ সালের সেপ্টেম্বর মাসে প্রতিষ্ঠিত হয়েছিল। এটি পেট্রোবাংলা পরিচালনা করে। এটি তৈরির জন্য বাংলাদেশ এনার্জি রেগুলেটরি কমিশন অনুমোদিত হয়েছিল। ২০১৭ সালে সালে তহবিলে ৭০ বিলিয়নের অধিক টাকা ছিল। "Still no policy on using Energy Security Fund"। Dhaka Tribune। ২৬ আগস্ট ২০১৬। সংগ্রহের তারিখ ৬ এপ্রিল ২০২০।  "Gas Price Hike: HC rejects plea for stay order"। The Daily Star (ইংরেজি ভাষায়)। ১০ জুলাই ২০১৯। সংগ্রহের তারিখ ৬ এপ্রিল ২০২০।  "'20-year Energy Security Fund formulated for LNG import'"। energybd। ২৬ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০২০।  "Govt to use Tk 70b from energy security fund for LNG import"। Daily Sun (ইংরেজি ভাষায়)। সংগ্রহের তারিখ ৬ এপ্রিল ২০২০।
দি অ্যাডভেঞ্চারস অফ শার্লক হোমস (দ্ব্যর্থতা নিরসন)

দি অ্যাডভেঞ্চারস অফ শার্লক হোমস হল আর্থার কোনান ডয়েল রচিত ছোটোগল্পের একটি সংকলন। দি অ্যাডভেঞ্চারস অফ শার্লক হোমস বলতে নিম্নলিখিত বিষয়গুলিও বোঝানো যেতে পারে: অ্যাডভেঞ্চারস অফ শার্লক হোমস; অর, হেল্ড ফর র‍্যানসাম, ১৯০৫ সালে মুক্তিপ্রাপ্ত একটি নির্বাক চলচ্চিত্র দি অ্যাডভেঞ্চারস অফ শার্লক হোমস, ১৯২১ সালে মুক্তিপ্রাপ্ত নির্বাক চলচ্চিত্র ধারাবাহিক দি অ্যাডভেঞ্চারস অফ শার্লক হোমস (চলচ্চিত্র), ১৯৩৯ সালে মুক্তিপ্রাপ্ত চলচ্চিত্র দি অ্যাডভেঞ্চারস অফ শার্লক হোমস (বেতার), ১৯৩০ থেকে ১৯৩৫ সাল পর্যন্ত সম্প্রচারিত একটি এনবিসি রেডিও ধারাবাহিক দ্য নিউ অ্যাডভেঞ্চারস অফ শার্লক হোমস, ১৯৩৯ থেকে ১৯৫০ সাল পর্যন্ত সম্প্রচারিত একটি রেডিও ধারাবাহিক, প্রথমে ব্লু নেটওয়ার্ক ও পরে মিউচুয়ালে সম্প্রচারিত হয় দি অ্যাডভেঞ্চারস অফ শার্লক হোমস (১৯৫৪-এর টেলিভিশন ধারাবাহিক) দি অ্যাডভেঞ্চারস অফ শার্লক হোমস (১৯৮৪-এর টেলিভিশন ধারাবাহিক) দি অ্যাডভেঞ্চারস অফ শার্লক হোমস অ্যান্ড ড. ওয়াটসন, ১৯৭৯ থেকে ১৯৮৬ সাল পর্যন্ত সম্প্রচারিত সোভিয়েত টেলিভিশন ধারাবাহিক শার্লক হোমস (ভিডিও গেম ধারাবাহিক), ফ্রগওয়্যার নির্মিত অ্যাডভেঞ্চার গেম ধারাবাহিক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রূপান্তরিত প্রাকৃতিক গ্যাস কোম্পানী লিমিটেড

রূপান্তরিত প্রাকৃতিক গ্যাস কোম্পানী লিমিটেড, সংক্ষেপে আরপিজিসিএল (রূপান্তরকারী প্রাকৃতিক গ্যাস কোম্পানী লিমিটেড নামেও পরিচিত), বাংলাদেশের সরকারি মালিকানাধীন একটি বৃহৎ গ্যাস সংস্থা যা তরল প্রাকৃতিক গ্যাস সরবরাহ করে। এই সংস্থাটি পেট্রোবাংলার অধীনে এবং এর সদর দফতর ঢাকায় অবস্থিত। ১ জানুয়ারি, ১৯৮৭ তারিখে ‘কমপ্রেসড ন্যাচারাল গ্যাস কোম্পানী লিমিটেড’ গঠন করা হয়। পরবর্তীতে ৯ ফেব্রুয়ারি, ১৯৯১ তারিখে কোম্পানির নাম পরিবর্তন করে রাখা হয় ‘রূপান্তরিত প্রাকৃতিক গ্যাস কোম্পানী লিমিটেড (আরপিজিসিএল)'। পরিবেশ উন্নয়নে যানবাহনে সিএনজি (সংকুচিত প্রাকৃতিক গ্যাস) ব্যবহার, তদারকি, বাণিজ্যিকভাবে এর পরিচালন, সম্প্রসারণের দায়িত্ব পালনসহ সিলেটের গ্যাস ক্ষেত্রসমূহে এলপিজি গ্যাস সংক্রান্ত কার্যক্রম পরিচালনার দায়িত্ব এ কোম্পানির ওপর ন্যস্ত করা হয়েছে। টেকসই জ্বালানি আমদানি, উৎপাদন ও সরবরাহে অগ্রণী ভূমিকা পালন। গ্যাস ফিল্ড হতে প্রাপ্ত উপজাত প্রক্রিয়া করে উৎপাদিত পণ্য সরবরাহসহ যানবাহনে বিকল্প জ্বালানি ব্যবহার ও সম্প্রসারণ এবং এলএনজি আমদানি, মজুদ, রি-গ্যাসিফিকেশন ও বিতরণ। সিএনজি সেন্ট্রাল ওয়ার্কশপ ও রিফুয়েলিং স্টেশন সিএনজি কনভারশন এবং টেস্টিং ওয়ার্কশপ কৈলাশটিলা এলপিজি প্লান্ট আশুগঞ্জ কনডেনসেট হ্যান্ডলিং স্থাপনা পেট্রোবাংলা; বিদ্যুৎ, জ্বালানি ও খনিজ সম্পদ মন্ত্রণালয় "ব্যবস্থাপনা পরিচালক, রূপান্তরিত প্রাকৃতিক গ্যাস কোম্পানী লিমিটেড"। rpgcl.portal.gov.bd। সংগ্রহের তারিখ ২০২২-০৮-১২।  "12 companies show interest to build LNG terminal"। The Daily Star (ইংরেজি ভাষায়)। ২১ জুন ২০১৯। সংগ্রহের তারিখ ২৭ জুন ২০১৯।  "Unchecked gas cylinders turn into ticking bombs"। The Independent। Dhaka। সংগ্রহের তারিখ ২৭ জুন ২০১৯।  "Gas supply growth for Bangladesh with first LNG STS"। www.lngworldshipping.com। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "সিএনজি সেন্ট্রাল ওয়ার্কশপ ও রিফুয়েলিং, আরপিজিসিএল"। rpgcl.org.bd। সংগ্রহের তারিখ ২০২২-০৮-১২।  "সিএনজি কনভারশন এবং টেস্টিং ওয়ার্কশপ (জোনাল ওয়ার্কশপ), আরপিজিসিএল"। rpgcl.org.bd। সংগ্রহের তারিখ ২০২২-০৮-১২।  "কৈলাশটিলা এলপিজি প্লান্ট, আরপিজিসিএল"। rpgcl.org.bd। সংগ্রহের তারিখ ২০২২-০৮-১২।  "আশুগঞ্জ কনডেনসেট হ্যান্ডলিং স্থাপনা, আরপিজিসিএল"। rpgcl.org.bd। সংগ্রহের তারিখ ২০২২-০৮-১২।
ফুলকা রন্ধ্র

কর্ডাটা পর্বের প্রাণীদের গলবিল অঞ্চলের উভয় পার্শ্বে দেহ প্রাচীরের কিছু ছিদ্র বা রন্ধ্রের অবস্থান দেখা যায়। এই ছিদ্রগুলো গলবিলের ভেতরের ও বাইরের পরিবেশের সাথে সংযোগ রক্ষা করে। এরা ফুলকা রন্ধ্র (ইংরেজিঃ গিল স্লিটস) নামে পরিচিত। একেক প্রাণীতে এদের একেক ক্রিয়া রয়েছে। ল্যান্সেলেট প্রাণীসমূহে ফুলকা রন্ধ্রের প্রধান কাজ ফিল্টার ফিডিং এ সহায়তা করা। ফিল্টার ফিডিং এমন একটি পদ্ধতি যেখানে জলজ উদ্ভিদ পানি হতে ক্ষুদ্র ক্ষুদ্র খাদ্যকণা ভক্ষণ করে। মৎস্য প্রজাতিতে ফুলকা রন্ধ্র ফুলকাকে ধারণ করে ও কয়েক লাইনবিশিষ্ট রন্ধ্র থাকে তাতে। টেট্রাপড ভার্টিব্রাটা প্রাণীতে এদের উপস্থিতি দেখা যায় না। (এম্ফিবিয়ানরা এর ব্যতিক্রম।) ফুলকা রন্ধ্রের উপস্থিতি কর্ডাটা পর্বের প্রাণীর একটি বৈশিষ্ট্য নির্দেশ করে। তবে যেসব প্রাণী স্থলজ, তাদের শুধু ভ্রূণীয় দশায় ফুলকা রন্ধ্র থাকে। অস্থিধারী মাছগুলোতে প্রতিটি ফুলকায় একটি করে ফুলকা রন্ধ্র থাকার বদলে চার জোড়া ফুলকায় একজোড়া প্রশস্ত ছিদ্র দেখা যায়। এই ছিদ্রের সাহায্যে ফুলকা ও বাইরের পরিবেশের মধ্যে সংযোগ স্থাপিত হয়। এই ছিদ্র অপারকিউলাম নামক অস্থি নির্মিত ঢাকনার মাধ্যমে বন্ধ বা খুলতে পারে। কর্ডাটা পর্বের প্রাণীদের ভ্রূণীয় দশায় শরীরে যে ফুলকা রন্ধ্র থাকে তা শ্বসনের পাশাপাশি খাদ্যগ্রহণে সাহায্য করে। কর্ডেটের জীবদ্দশার শুরুর দিকে এই ফুলকারন্ধ্রগুলো পানি থেকে খাদ্যকণা ফিল্টারে সহায়তা করে প্রাণীর ফিল্টার ফিডিং সম্পন্ন করে। এম্ফিবিয়ান ও মাছেদের ক্ষেত্রে রন্ধ্রগুলো গ্যাসীয় সংবহনে ভূমিকা রাখে। হাঙর জাতীয় মাছে ফুলকা রন্ধ্র পানি থেকে অক্সিজেন পরিশোধনে ব্যবহৃত হয়। পানি যখন ফুলকার আশেপাশে প্রবাহিত হয় তখন ফুলকার ব্লাড ভেসেল পানি থেকে অক্সিজেন টেনে নেয়। এর মাধ্যমে হাঙর শ্বসনিক কার্য সম্পাদন করে। উল্লেখ্য, হাঙরের মাথার পার্শ্বে ৫-৭ জোড়া ফুলকা রন্ধ্র বিদ্যমান। Gill Slit encyclopedia.com হতে সংগৃহীত ফুলকারন্ধ্র BdFISH Dictionary হতে সংগৃহীত Morphology of the Chordata Shark Gills enchantedlearning.com হতে সংগৃহীত